LIETUVOS RESPUBLIKOS VIDAUS REIKALŲ MINISTRO

ĮSAKYMAS
DĖL LIETUVOS RESPUBLIKOS VIDAUS REIKALŲ MINISTRO 2005 M. LAPKRIČIO 24 D. ĮSAKYMO NR. 1V-393 „DĖL ASMENS BE PILIETYBĖS  KELIONĖS DOKUMENTO IŠDAVIMO TAISYKLIŲ PATVIRTINIMO“ PAKEITIMO

2009 m. balandžio 30 d. Nr.1V-175
Vilnius


Pakeičiu Asmens be pilietybės kelionės dokumento išdavimo taisykles, patvirtintas Lietuvos Respublikos vidaus reikalų ministro 2005 m. lapkričio 24 d. įsakymu Nr. 1V-393 „Dėl asmens be pilietybės kelionės dokumento išdavimo taisyklių patvirtinimo“ (Žin., 2005, Nr. 142-5139):
1. Išdėstau 2 punktą taip:
[bookmark: _GoBack]„2. Kelionės dokumentas išduodamas, keičiamas ir jo galiojimo laikas pratęsiamas asmenims, neturintiems užsienio valstybės pilietybės (toliau – asmuo be pilietybės), turintiems galiojantį vieną iš šių dokumentų, suteikiančių teisę gyventi Lietuvos Respublikos teritorijoje: leidimą laikinai gyventi Lietuvos Respublikoje, Lietuvos Respublikos ilgalaikio gyventojo leidimą gyventi Europos Bendrijoje, Europos Bendrijų valstybės narės piliečio leidimą gyventi, Europos Sąjungos valstybės narės piliečio šeimos nario leidimą gyventi Lietuvos Respublikoje arba Europos Bendrijų valstybės narės piliečio leidimą gyventi nuolat (toliau – leidimas gyventi), tačiau neturintiems užsienio valstybėje galiojančio kelionės dokumento.“
2. Išdėstau 6 punktą taip:
„6. Prašymą išduoti (pakeisti) kelionės dokumentą ar pratęsti jo galiojimo laiką priima, nagrinėja ir atitinkamą sprendimą priima, kelionės dokumentą išduoda, keičia ir jo galiojimo laiką pratęsia Vilniaus apskrities vyriausiojo policijos komisariato Migracijos valdyba, Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių ar Utenos apskrities vyriausiojo policijos komisariato Migracijos skyrius arba policijos komisariato Migracijos poskyris ar grupė (toliau – migracijos tarnyba), kurios aptarnaujamoje teritorijoje asmuo be pilietybės yra deklaravęs gyvenamąją vietą arba kurios aptarnaujamoje teritorijoje yra įtrauktas į gyvenamosios vietos neturinčių asmenų apskaitą, jeigu jis nėra deklaravęs gyvenamosios vietos ir negali jos deklaruoti.“
3. Įrašau 15 punkto pirmoje pastraipoje vietoj žodžių „registro duomenų centrinėje bazėje“ žodį „registre“.
4. Įrašau 16 punkte vietoj žodžių „registro duomenų centrinėje bazėje“ žodį „registre“.
5. Išdėstau 18 punktą taip:
„18. Asmuo be pilietybės privalo sumokėti Lietuvos Respublikos Vyriausybės nustatyto dydžio valstybės rinkliavą už kelionės dokumento išdavimą arba keitimą (toliau – valstybės rinkliava).
Už kelionės dokumento galiojimo laiko pratęsimą konsulinėje įstaigoje asmuo be pilietybės privalo sumokėti Lietuvos Respublikos Vyriausybės nustatyto tarifo konsulinį mokestį.
Jeigu įstatymų nustatytais atvejais asmuo be pilietybės atleidžiamas nuo valstybės rinkliavos, jis privalo pateikti dokumentus, patvirtinančius aplinkybes, dėl kurių jis nuo šios rinkliavos atleidžiamas.“
6. Įrašau 19.4 punkte po žodžio „keitimą“ žodžius „skubos tvarka“.
7. Išdėstau 21.4 punktą taip:
„21.4. jei prašymą pratęsti kelionės dokumento galiojimo laiką asmuo be pilietybės pateikia konsulinei įstaigai – dokumentą, patvirtinantį sumokėtą Lietuvos Respublikos Vyriausybės nustatyto tarifo konsulinį mokestį.“
8. Papildau šiuo 28.13 punktu:
„28.13. 19 eilutėje nurodo, kad jam yra žinoma, jog, nesumokėjus valstybės rinkliavos, kelionės dokumentas nebus įteiktas, ir pasirašo.“
9. Papildau šiuo 29.11 punktu:
„29.11. jei asmuo be pilietybės įstatymų nustatytais atvejais nėra atleistas nuo valstybės rinkliavos, patikrina Valstybinės mokesčių inspekcijos prie Lietuvos Respublikos finansų ministerijos (toliau – Valstybinė mokesčių inspekcija) informacinėje sistemoje, ar asmuo be pilietybės yra sumokėjęs valstybės rinkliavą.
Jeigu asmuo be pilietybės yra pateikęs sumokėtos valstybės rinkliavos mokamąjį pavedimą su banko žyma ar kvitą (toliau – kvitas), tai šio punkto reikalavimas nevykdomas;“.
10. Išdėstau 29.5 punktą taip:
„29.5. prašymo išduoti (pakeisti) kelionės dokumentą 14 eilutės atitinkamame langelyje pažymi, ar sumokėta valstybės rinkliava, ir įrašo valstybės rinkliavos dydį. Jeigu asmuo be pilietybės įstatymų nustatytais atvejais atleidžiamas nuo valstybės rinkliavos, dokumento, patvirtinančio atleidimo nuo valstybės rinkliavos aplinkybes, duomenys: dokumento pavadinimas, numeris, išdavimo data ir jį išdavusios įstaigos pavadinimas – įrašomi prašymo išduoti (pakeisti) kelionės dokumentą 19 eilutėje;“.
11. Išdėstau 29.8 punktą taip:
„29.8. prašymą išduoti (pakeisti) kelionės dokumentą užregistruoja Prašymų išduoti (pakeisti) asmens be pilietybės kelionės dokumentą ir asmens be pilietybės kelionės dokumentų registre (2 priedas) ir prašymo išduoti (pakeisti) kelionės dokumentą tam skirtoje vietoje įrašo registracijos eilės numerį, datą ir migracijos tarnybos kodą, kuris turi atitikti numerį, įrašomą kelionės dokumente pagal Prašymų asmens dokumentams išduoti, pakeisti, įforminti registravimo, užsakymų asmens dokumentams išrašyti formavimo ir duomenų apie asmens dokumentų galiojimą tvarkos aprašą, patvirtintą Asmens dokumentų išrašymo centro prie Vidaus reikalų ministerijos direktoriaus 2008 m. gruodžio 17 d. įsakymu Nr. 1-46 (Žin., 2008, Nr. 148-5978) (toliau – Prašymų registravimo tvarkos aprašas).“
12.Išdėstau 29.9 punktą taip:
„29.9. duomenis apie priimtą prašymą išduoti (pakeisti) kelionės dokumentą užregistruoja Užsieniečių registre.“
13. Pripažįstu netekusiu galios 30.1 punktą.
14. Išdėstau 30.3 punktą taip:
„30.3. prašymą pratęsti kelionės dokumento galiojimo laiką užregistruoja Prašymų pratęsti asmens be pilietybės kelionės dokumento galiojimo laiką registre (3 priedas) ir prašyme pratęsti kelionės dokumento galiojimo laiką įrašo registracijos eilės numerį, datą ir migracijos tarnybos kodą, kuris turi atitikti numerį, įrašomą kelionės dokumente pagal Prašymų registravimo tvarkos apraše nustatytą dokumentą pratęsusios įstaigos žymą asmens dokumente.“
15. Išdėstau 30.4 punktą taip:
„30.4. duomenis apie priimtą prašymą pratęsti kelionės dokumento galiojimo laiką užregistruoja Užsieniečių registre.“ 
16. Išdėstau 31.1 punktą taip:
„31.1. patikrina Gyventojų registre duomenis apie asmenį be pilietybės ir jam išduotus Lietuvos Respublikos asmens dokumentus bei apie asmens be pilietybės gyvenamąją vietą;“.
17. Išdėstau 34 punkto antrą sakinį taip:
„Duomenys apie priimtą sprendimą užregistruojami Užsieniečių registre.“
18. Papildau šiuo 37.11 punktu:
„37.11. įsitikina, kad asmuo be pilietybės už kelionės dokumento galiojimo laiko pratęsimą sumokėjo Lietuvos Respublikos Vyriausybės nustatyto tarifo konsulinį mokestį;“.
19. Įrašau 38.3 punkte vietoj žodžių „registro duomenų centrinėje bazėje“ žodį „registre“.
20. Įrašau 41 punkte vietoj žodžių „registro duomenų centrinėje bazėje“ žodį „registre“.
21. Papildau šiuo 43.11 punktu:
„43.11. Jei registruojant prašymą išduoti (pakeisti) kelionės dokumentą asmens dokumentų išrašymo sistemoje nebuvo padaryta žyma apie sumokėtą valstybės rinkliavą – patikrina Valstybinės mokesčių inspekcijos informacinėje sistemoje, ar sumokėta valstybės rinkliava.
Prašymo išduoti (pakeisti) kelionės dokumentą 14 eilutės atitinkamame langelyje pažymi sumokėtos valstybės rinkliavos dydį.
Jei asmuo be pilietybės nesumokėjo nustatyto dydžio valstybės rinkliavos, kelionės dokumentas asmeniui be pilietybės neįteikiamas;“.
22. Išbraukiu 44.2.1 punkte žodžius „įrašo sumokėtos valstybės rinkliavos dydį, o jeigu asmuo be pilietybės Lietuvos Respublikos teisės aktų nustatyta tvarka atleidžiamas nuo valstybės rinkliavos, atitinkamoje eilutėje braukia brūkšnį“.
23. Įrašau 46 punkte vietoj žodžių „registro duomenų centrinėje bazėje“ žodį „registre“.
24. Įrašau 53 punkte vietoj žodžių „registro duomenų centrinėje bazėje“ žodį „registre“.

